**Ministru kabineta rīkojuma projekta "Par Santu Purgaili" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Rīkojuma projekta mērķis ir ieteikt pretendenti, kura ieguvusi augstāko novērtējumu atlases konkursā, iecelšanai Finanšu un kapitāla tirgus komisijas padomes priekšsēdētāja amatā |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Saskaņā ar Finanšu un kapitāla tirgus komisijas likuma 13. panta trešo un ceturto daļu Finanšu un kapitāla tirgus komisijas padomes priekšsēdētāju izraugās atklātā konkursā un pēc Ministru kabineta ieteikuma amatā apstiprina Saeima. Lai atbilstoši Finanšu un kapitāla tirgus komisijas likuma 13. panta trešajai daļai ieteiktu Santas Purgailes kandidatūru iecelšanai Finanšu un kapitāla tirgus komisijas padomes priekšsēdētāja amatā, ir sagatavots Ministru kabineta rīkojums "Par Santu Purgaili" |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saeima 2019. gada 13. jūnijā pieņēma grozījumus Finanšu un kapitāla tirgus komisijas likumā (turpmāk – likums), kuri paredz, ka turpmāk Finanšu un kapitāla tirgus komisijas padomes priekšsēdētāja amata pretendentus Ministru kabinets izraudzīsies atklātā konkursā un pretendentu atlasi veiks pretendentu atlases un atbilstības izvērtēšanas komisija, kuru vadīs Valsts kancelejas direktors, bet pretendentu atlases un atbilstības izvērtēšanas komisijas sekretariāta funkcijas veiks Valsts kanceleja. Saskaņā ar Ministru kabineta 2019. gada 9. jūlija noteikumiem Nr. 319 "Noteikumi par Finanšu un kapitāla tirgus komisijas padomes priekšsēdētāja amata pretendentu atlasi" oficiālajā izdevumā "Latvijas Vēstnesis" 2019. gada 12. jūlijā tika izsludināts Finanšu un kapitāla tirgus komisijas padomes priekšsēdētāja amata pretendentu konkurss. Valsts kancelejā tika saņemti 25 pieteikumi uz izsludināto vakanci.Pretendentu atlase tika veikta saskaņā ar Ministru kabineta 2019. gada 9. jūlija noteikumiem Nr. 319 "Noteikumi par Finanšu un kapitāla tirgus komisijas padomes priekšsēdētāja amata pretendentu atlasi".Pretendentu atlases un atbilstības izvērtēšanas komisija 2019. gada 18. septembrī pieņēma lēmumu, ka S. Purgaile ir pretendente, kura vislabāk atbilst Finanšu un kapitāla tirgus komisijas likuma 13. panta piektajā daļā Finanšu un kapitāla tirgus komisijas padomes priekšsēdētājam izvirzītajām prasībām. 3. konkursa kārtā (kompetenču novērtēšanā) S. Purgaile ieguva visaugstāko novērtējumu.S. Purgaile no 2012. gada ir strādājusi akciju sabiedrībā "Citadele banka", kur sākotnēji ieņēmusi biznesa attīstības direktora amatu, bet vēlāk – no 2017. gada – bijusi korporatīvo klientu apkalpošanas direktore. Šo deviņu gadu laikā S. Purgaile bijusi arī akciju sabiedrības "Citadele banka" valdes locekle. Kopš 2017. gada potenciālā FKTK padomes priekšsēdētāja ir arī Latvijas Finanšu asociācijas Kreditēšanas komitejas līdzpriekšsēdētāja. Iepriekš S. Purgailes darbavieta bija akciju sabiedrība "SEB banka", kur viņa no 2009. gada līdz 2012. gadam vadīja privātbaņķieru biznesu Latvijā un Baltijā, savukārt vēl pirms tam vadīja Mazo un vidējo uzņēmumu apkalpošanas pārvaldi. S. Purgaile ir ieguvusi maģistra grādu starptautiskajā ekonomikā un uzņēmējdarbībā. Apgūta arī vadības prasmju programma Vallenbergas institūtā (*Wallenberg Institute*) Zviedrijā. S. Purgaile pārvalda angļu un krievu valodu |
| 3. | Projekta izstrādē iesaistītās institūcijas un publiskas personas kapitālsabiedrības | Valsts kanceleja. Pretendentu atlases un atbilstības izvērtēšanas komisijas priekšsēdētājs bija Valsts kancelejas direktors Jānis Citskovskis, tās sastāvā bija finanšu ministrs, Latvijas Bankas padomes loceklis, Valsts drošības dienesta priekšnieks un Finanšu izlūkošanas dienesta vadītāja. Pretendentu atlases un atbilstības izvērtēšanas komisijas sēdēs ar padomdevēja tiesībām piedalījās arī trīs Finanšu sektora attīstības padomes deleģēti tās sastāvā esošu biedrību pārstāvji: Latvijas Apdrošinātāju asociācijas prezidents, Latvijas Finanšu nozares asociācijas valdes loceklis un Latvijas Maksājumu pakalpojumu un elektroniskās naudas iestāžu asociācijas valdes priekšsēdētājs |
| 4. | Cita informācija | Nav |

Anotācijas II, III, IV, V, VI un VII sadaļa – projekts šīs jomas neskar.

Ministru prezidents A. K. Kariņš

Vizē:

Valsts kancelejas direktors \_\_\_\_\_\_\_\_\_\_\_\_\_\_\_\_\_\_\_\_\_J. Citskovskis

23.09.2019. 12:48

560

Vintiša 67082932

Katri.Vintisa@mk.gov.lv